Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1161

6. Az ismeretek ellenőrzési rendszere Az ismeretek ellenőrzési rendszere a tantervben előírt, részben egymásra épülő, részben egymástól független, aláírások és gyakorlati jegyek megszerzéséből, vizsgák letételéből, diplomamunka elkészítéséből, valamint záróvizsgából tevődik össze. 6.1. A diplomamunka A szakképzettségnek megfelelő alkotó jellegű kutatási vagy kutatás-fejlesztési feladat, amely a hallgató tanulmányaira támaszkodva, kiegészítő szakmai irodalom tanulmányozásával, kritikai értékelésével és feldolgozásával témavezető vagy konzulens irányításával a tantervben meghatározott idő alatt elvégezhető. A diplomamunka igazolja azt, hogy a hallgató képes a problémafelvetés, kísérlettervezés, gyakorlati munka kivitelezésére, az eredmények értékelésére és az elvégzett munka eredményeinek szakszerű dokumentálására és következtetések levonására. 6.2. A záróvizsga 6.2.1. A záróvizsgára bocsátás feltételei: — a tantervben előírt követelmények teljesítése (a tantervben rögzített számú gyakorlati jegy, beszámoló, min. 8 kollokvium stb.), — bíráló által elfogadott diplomamunka. 6.2.2. A záróvizsga részei: — szóbeli vizsga az intézményi tanterv által meghatározott, illetve választható tantárgyakból, — a diplomamunka megvédése. 6.2.3. A záróvizsga eredménye: — a vizsgáztató bizottság által a diplomamunkára — annak megvédése eredményeként — adott érdemjegy, valamint a szóbeli vizsgákra adott érdemjegyek számtani középértékének átlaga. Az oktatási miniszter, valamint az ifjúsági és sportminiszter 34/2001. (IX. 14.) OM—ISM együttes rendelete az iskolai sporttevékenységről

Source: https://magyarkozlony.hu/hivatalos-lapok/f8eddb6876e5803b7cca7f151b46d5db8d88c396/dokumentumok/258f86271b0620243d7218b81c6d7071b6342a0c/letoltes